**GUVERNUL REPUBLICII MOLDOVA**

**HOTĂRÎRE nr.\_\_\_**

**din “\_\_\_”\_\_\_\_\_\_\_\_\_\_\_\_\_\_\_\_\_ 2019**

**mun. Chişinău**

**cu privire la transmiterea Serviciului
naţional unic pentru apelurile de urgenţă 112**

În temeiul   art. 7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr.252, art.412), art.32 din Legea nr.98/2012 privind administrația publică centrală de specialitate (Monitorul Oficial al Republicii Moldova, 2012, nr.160-164, art.537), art.2 şi art.7 din Legea nr.174/2014 cu privire la organizarea şi funcţionarea Serviciului naţional unic pentru apelurile de urgenţă 112 (Monitorul Oficial al Republicii Moldova, 2014, nr.231-237, art.533), Guvernul **HOTĂRĂŞTE:**

 1. Instituția publică „Serviciul naţional unic pentru apelurile de urgenţă 112” se transmite din sfera de competență a Ministerului Economiei și Infrastructurii în sfera de competență a Ministerului Afacerilor Interne.

 2. Ministerul Afacerilor Interne:

 1) va exercita funcția de fondator și administrator al Instituției publice „Serviciul naţional unic pentru apelurile de urgenţă 112”;

 2) va asigura transmiterea integrală a patrimoniului Instituției publice „Serviciul naţional unic pentru apelurile de urgenţă 112” trecute în sfera de competență a Ministerului Afacerilor Interne, în baza Regulamentului cu privire la modul de transmitere a bunurilor proprietate publică, aprobat prin Hotărîrea Guvernului nr.901/2015;

 3) va întreprinde măsurile necesare, conform legislației, în vederea transmiterii Instituției publice „Serviciul naţional unic pentru apelurile de urgenţă 112”;

 4) în termen de 2 luni de la data intrării în vigoare a prezentei hotărîri, va prezenta Guvernului propuneri de ajustare a actelor normative în domeniu.

 3. Ministerul Finanţelor, conform propunerilor Ministerului Afacerilor Interne, ca urmare a transmiterii Instituției publice „Serviciul naţional unic pentru apelurile de urgenţă 112”, va prezenta Guvernului, în termen de pînă la 45 de zile de la data intrării în vigoare a prezentei hotărîri, proiectul hotărîrii Guvernului privind redistribuirea alocaţiilor aprobate prin Legea bugetului de stat pentru anul 2019 nr.303/2018 între ministere şi structuri organizaţionale din sfera lor de competenţă.

 4. Pe tot parcursul Hotărîrii Guvernului nr.243/2016 „Privind crearea Serviciului naţional unic pentru apelurile de urgenţă 112” (Monitorul Oficial al Republicii Moldova, 2016, nr.55-58, art.275) și al anexei nr.1 la Hotărîre, cuvintele „Ministerul Economiei şi Infrastructuri” se substituie cu cuvintele „Ministerul Afacerilor Interne”.

###  5. Prezenta hotărîre intră în vigoare la data publicării.

###  Prim-ministru Maia SANDU

 **Contrasemnează:**

**Viceprim-ministru,**

 **ministrul afacerilor interne Andrei NĂSTASE**

 **Ministrul economiei și infrastructurii Vadim BRÎNZAN**

 **Ministrul finanțelor Natalia GAVRILIȚA**